स्वामीनारायण सम्प्रदाय
स्वामीनारायण सम्प्रदाय हिंदू धर्म के वैष्णव मार्ग के अंतर्गत एक संप्रदाय है। इसके संस्थापक स्वामीनारायण भगवान थे । इस संप्रदाय के अनुयायी भगवान स्वामीनारायण को अपने सर्वोच्च भगवान के रूप में पूजते हैं । वचनामृत , शिक्षापत्री , सत्संगी जीवन ,गुणातितानंद स्वामी नी वातो इस संप्रदाय के प्रमुख ग्रंथ हैं। गढ्डा इस संप्रदाय का प्रमुख तीर्थ स्थल है। संप्रदाय की कई शाखाएँ हैं, BAPS सबसे प्रसिद्ध है यह संप्रदाय हिंदू संस्कृति, परंपरा, साहित्य, दर्शन और वास्तुकला में अपना महत्व रखता है। गुरु रामानंद स्वामी ने विशिष्टाद्वैत की सीख को बढ़ाने के लिए स्वामीनारायण (तब सहजानंद स्वामी) को ऊद्धव सम्प्रदाय का आचार्य बनाया। स्वामीनारायण सम्प्रदाय के प्रवर्तक स्वामी नारायण जी का जन्म उत्तर प्रदेश के गोण्डा जनपद के अन्तर्गत 'छपिया' नामक गाँव, में हुआ था। आज भी यहाँ स्वामीनारायण मन्दिर है जहाँ मेला लगता है। वर्तमान में यह गाँव स्वामीनारायण छपिया के नाम से जाना जाता है। स्वामीनारायण के पश्चात सम्प्रदाय को अपनाने वालों की संख्या में वृद्धि हुई और १८ लाख लोग इसके अपना चुके हैं। शिक्षापत्री और वचनमृत स्वामीनारायण सम्प्रदाय की मूल सीखें हैं। स्वामीनारायण ने छः मन्दिर बनाए थे। मृत्यु के पहले स्वामीनारायण ने स्वामीनारायण सम्प्रदाय के दो विभाग बनाए, पहला, नर-नारायण देव गादी, जो अहमदावाद से चलई जाती हैं और दूसरा, लक्ष्मी नारायण देव गाड़ी, जो वड़ताल से चलाई जाती हैं। इन दोनो विभाग के मुख्या, स्वामीनारायण ने अपने दो भांजों को एक पत्र, देश विभाग लेख के शक्ति से बनाया जिससे अविवाहित होने से सम्पत्ति का अधिकार भांजे को दे दिया, जिसे बम्बई उच्च न्यायालय ने स्वामीनारायण की वसीयत माना हैं। इन दोनो की पीढ़ी इन दोनो विभागों के आचार्या के रूप में चलते हैं और पारिवारिक नियंत्रण बना हुआ है।